Public procurement notice: Contract Notice
Published: 2025-12-17
Buyer: 2M-IT Oy
Country: FI
Region: FI1C1
Contract type: Services
Procedure: Restricted procedure
CPV classification: 48000000 | 72000000
Submission deadline: 2030-10-01
Award criteria: price, cost, quality

Technical requirements: Dynaaminen hankintajärjestelmä on täysin sähköinen hankintamenettely, joka on avoin kaikille soveltuvuusvaatimukset täyttäville tarjoajille koko kestonsa ajan. Tarjoajilta ei peritä maksuja dynaamiseen hankintajärjestelmään liittymisestä. 


Dynaaminen hankintajärjestelmä on kaksivaiheinen. Ensimmäisessä vaiheessa dynaaminen hankintajärjestelmä perustetaan rajoitetun menettelyn säännöksiä noudattaen. Toisessa vaiheessa hankintayksikkö tekee järjestelmän sisäisiä kilpailutuksia siihen liittyneiden ja hyväksyttyjen tarjoajien kesken. Tarkempi kuvaus menettelystä on esitetty kohdassa "Hankinnan taustaa".
2M-IT Oy (jäljempänä myös "Hankintayksikkö" tai "Tilaaja") perustaa dynaamisen hankintajärjestelmän (DPS) koskien tiedolla johtamisen ja tekoälyn palveluita.

Dynaamisen hankintajärjestelmän (DPS) mukaisia palveluja tarjoavat organisaatiot voivat jättää osallistumishakemuksia dynaamiseen hankintajärjestelmään koko sen keston ajan. Dynaamiseen hankintajärjestelmään hyväksytään kaikki osallistumishakemuksen jättäneet ehdokkaat, jotka täyttävät ehdokkaille asetetut soveltuvuusvaatimukset.

Perustettavan dynaamisen hankintajärjestelmän sisäisinä kilpailutuksina kilpailutetaan tiedolla johtamisen ja tekoälyn alustoja, ratkaisuja ja palveluja, lisenssejä sekä asiantuntijapalveluja sekä näistä muodostuvia erilaisia kokonaisuuksia. Edellä mainittuja hankitaan sosiaali- ja terveydenhuollon organisaatioille tuotettaviin palveluihin, jotka nimetään tarkemmin DPS sisäisen kilpailutuksen tarjouspyynnössä. Ratkaisuja voidaan hankkia käytettäväksi erikoissairaanhoidossa, perusterveydenhuollossa ja sosiaalitoimessa, sekä näihin tehtäviin liittyvissä tukitoimissa. Ne voidaan ottaa käyttöön 2M-IT Oy:n palvelutuotannossa osana yhden tai useamman asiakkaan palveluja. Lisäksi 2M-IT Oy voi hankkia ratkaisuja myös oman liiketoimintansa tarpeisiin. Varsinaiset hankinnat tehdään erillisten tarjouspyyntöjen perusteella DPS:n sisäisinä kilpailutuksina, jossa hankintayksikkö täsmentää ja kuvaa yksityiskohtaisen hankintatarpeensa.

Alustojen ja lisenssien hankinnan kohteena voi olla esimerkiksi tiedolla johtamisen tai tekoälyn kaupalliseen valmisohjelmistoon perustuva ratkaisu, ohjelmiston käyttöoikeus, lisenssit ja/tai avoimeen lähdekoodiin perustuva ohjelmistoratkaisu. Kohteeseen voi lisäksi kuulua mm. tiedolla johtamisen hallintaan, tietovarastoautomaatioon, integraatioon, analytiikkaan ja raportointiin sekä visualisointiin tarkoitetut työkalut. Hankittavat ratkaisut ja palvelut voivat koostua toimittajan omista palveluista ja tuotteista tai toimittajan kautta tulevista alihankkijan lisensoiduista palveluista ja tuotteista. Palvelutuotannossa voidaan hyödyntää joko Tilaajan olemassa olevaa omaa käyttöpalvelu- ja muuta kapasiteettia tai tämä voidaan sisällyttää hankinnan kohteeseen.

Asiantuntijapalvelujen kohdetta voidaan täsmentää mm. seuraavin osa-aluein:

• Tiedolla johtamisen ja AI konsultointi
• Tiedon hallinnan ja johtamisen projektien suunnittelu ja johtaminen
• Käsite-, tieto- ja rajapintamallinnus sekä arkkitehtuurien määrittely
• Latausketjujen (ETL) ja integraatioiden kehitys, testaus, koulutus sekä ylläpidon, hallinnan ja valvonnan suunnittelu
• Avoimien rajapintojen ja standardien tuntemus ja AI integroiminen osaksi sovelluksia
• Tietovarastojen, tietokuutioiden ja tietoaltaiden suunnittelu, kehitys, testaus, koulutus sekä ylläpidon, hallinnan ja valvonnan suunnittelu
• Analytiikan, edistyneen analytiikan, koneoppimisen ja robotiikan kehittäminen
• AI algoritmin kehittäminen valmiiksi tuotteeksi eri teknologioissa
• Toteuttamisosaaminen eri teknologioilla (esim. Google AI, AWS Cloud computing, Microsoft AI)
• Käyttöliittymä- ja sovelluskehitys (Chatbot jne.)
• Kustannuslaskennan määrittely ja kehittäminen
• Palveluiden, prosessien ja governance-mallien määrittely
• Kehittämisessä käytettävien työkalujen valinta, konsultointi ja koulutus
• Koneen koulutus, alkuperäisen materiaalin muuntaminen käsiteltävään muotoon ja tekoälyn opettaminen
Dynaamisen hankintajärjestelmän sisäisissä kilpailutuksissa hankintayksikkö voi käyttää yhtä tai useampaa seuraavista kokonaistaloudellisen edullisuuden vertailuperusteista: 
- hinta 
- kustannukset 
- laatu 

Käytettävät vertailuperusteet ja niiden painoarvot määritellään sisäisen kilpailutuksen tarjouspyynnössä. Lisäksi sisäisissä kilpailutuksissa voidaan käyttää hankintalain (laki julkisista hankinnoista ja käyttöoikeussopimuksista, 1397/2016) mukaista sähköistä huutokauppaa.
Jollei toisin säädetä, valitus tai hankintaoikaisuvaatimus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.

Dynaamiseen hankintajärjestelmään hyväksymistä koskevaan hankintayksikön ratkaisuun ei saa hakea valittamalla muutosta, jollei markkinaoikeus myönnä asiassa käsittelylupaa.